
LIETUVOS MOKSLO TARYBOS PIRMININKAS



ĮSAKYMAS
DĖL 2026 M. PODOKTORANTŪROS STAŽUOČIŲ KONKURSO LĖŠŲ PASKIRSTYMO TVARKOS PATVIRTINIMO

2026 m. liepos 30 d. Nr. V-403
Vilnius

Vadovaudamasis Lietuvos mokslo tarybos nuostatų, patvirtintų Lietuvos Respublikos Vyriausybės 2022 m. balandžio 20 d. nutarimu Nr. 375 „Dėl Lietuvos mokslo tarybos nuostatų patvirtinimo“, 19.1 papunkčiu, Lietuvos mokslo tarybos pirmininko 2026 m. kovo 31 d. įsakymu Nr. V-184 „Dėl 2026 m. kvietimo teikti paraiškas įgyvendinti Podoktorantūros stažuočių projektus specialiųjų reikalavimų patvirtinimo“, 20 punktu, Lietuvos mokslo tarybos pirmininko 2026 m. balandžio 2 d. įsakymu Nr. V-187 „Dėl 2026 m. kvietimo teikti paraiškas įgyvendinti Podoktorantūros stažuočių projektus priedo patvirtinimo“, 4 punktu ir Lietuvos mokslo tarybos pirmininko 2026 m. birželio 18 d. įsakymu Nr. V-317 „Dėl 2026 m. Podoktorantūros stažuočių konkurso paraiškų grupių patvirtinimo“,
n u s t a t a u:
2026 m. kvietimui teikti paraiškas įgyvendinti Podoktorantūros stažuočių projektus numatytos lėšos paskirstomos taip: pasibaigus ekspertiniam paraiškų vertinimui pagal paraiškų grupes, patvirtintas Lietuvos mokslo tarybos pirmininko 2026 m. birželio 18 d. įsakymu Nr. V-317 „Dėl 2026 m. Podoktorantūros stažuočių konkurso paraiškų grupių patvirtinimo“, sudaroma viena bendra paraiškų pirmumo eilė, kurioje visų trijų paraiškų grupių paraiškos išdėstomos pirmumo tvarka pagal santykį tarp vietos, užimtos paraiškų grupėje, kurioje buvo vertinamos ir finansuotinais pripažintų projektų skaičiaus toje pačioje grupėje; kuo šis santykis yra mažesnis, tuo vieta naujai sudarytoje pirmumo eilėje aukštesnė. Jei šio kriterijaus nepakanka paraiškoms išdėstyti pirmumo tvarka, aukštesnę vietą šioje eilėje užima paraiška, kurios skirtumas tarp įverčio ir finansuotinais pripažintų projektų įverčių vidurkio yra didesnis. Jei tokiu būdu paskyrus lėšas lieka nepanaudotų lėšų, kurių nepakanka kitam pagal pirmumo eilę projektui finansuoti, jos paliekamos rezervinio sąrašo projektams finansuoti, jei toks sąrašas būtų sudarytas.

